《和岩桂落英》
宋代·赵希逢

沉麝为肌蜡剪英，九霄递馥到寰瀛。
徘徊忍离花边去，彷佛如从月窟行。
残蕊尚堪燃古鼎，清芬真可濯尘缨。
纷纷落尽盈杯勺，堪笑承糟空捧罂。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。